it gl it gl gl pt gl gl fr gl es gl gl gl es war es es gl gl gl gl gl gl pt gl gl gl gl gl gl es es es gl gl gl it gl gl it it gl gl gl gl gl gl gl gl gl gl gl gl gl gl gl gl gl gl gl nl gl gl
Asociación para a custodia do Bosque Atlántico
André Santalla, Asociación Betula, en RNE co galo das Xornadas Rural Lab.
Artigo Nós Diario (05/03/2020)
A Brigada Deseucaliptizadora en Valón
Movemento Galego polo Clima
Asociación Galega de Custodia do Territorio
Asociación Instructiva de Caamouco
Rede Galega de Custodia do Territorio
26 Abril, 201921 Febreiro, 2020
Este sábado 27 de abril pequenas e maiores teñen unha cita na Horta de Quinín, en Caamouco.
BETULA colabora coa Agrupación Instrutiva de Caamouco na organización da Festa da Horta, un evento educativo e de lecer co que se pretende dar vida á parcela e fomentar a implicación da veciñanza no seu desenvolvemento.
Trátase dunha xornada de carácter festivo e divulgativo dirixido a familias. Ao longo da mañá levaranse a cabo diversas actividades  e xogos en familia nos que as nenas e nenos poderán interactuar co medio coa axuda das súas nais ou pais.
A xornada dará comezo ás 11 horas cun obradoiro de ‘Hoteis para insectos’ no que cada pequena ou pequeno que participe poderá construír o seu propio aloxamento para bechos, tomando conciencia da súa importancia no medio natural. Ao remate da xornada poderán levar cadanseu hotel para a casa.
Unha vez rematado o obradoiro terá lugar o ‘Xogo-labirinto da natureza’. Unha divertida proba na que as nenas e nenos, axudados dos pais, deberán dar resposta a unha serie de incógnitas agochadas na horta ou nos seus arredores.
Ao remate deste xogo, e para repoñer forzas, será a quenda do ‘Que é que da nosa horta?’, un xogo no que as pequenas, de novo axudados polos adultos, deberán poñerlle nome aos diferentes apeiros e utensilios que se empregan nunha horta tradicional.
Para rematar as actividades terá lugar a plantación dunha maciñeira. Trátase dun acto simbólico no que se pretende inculcar ás pequenas e pequenos o valor das árbores así como a importancia da conservación das nosas especies autóctonas e a necesidade de coidar e respectar o noso medio natural.
A Festa rematará cuns pinchos para todas as persoas que asistan e xogo libre para toda a rapazada.
Todas as actividades son de balde e non se precisa inscrición previa.
Agardamos que desfrutedes desta xornada festiva.
Na mañá do 27/03/2019 desenvolveuse unha iniciativa, de carácter familiar e divulgativo, na que se incluíron divertidos xogos e un programa de actividades na horta de Quinín,en Redes.
Tratouse dunha xornada familiar para celebrar o Día da Árbore na que se pretendeu transmitir, aos nenos e maiores asistentes, a importancia das prantas e a necesidade de coidar e respectar o noso medio natural mediante as diversas actividades nas que os nenos e nenas, coa colaboración activa dos seus pais e nais, puidesen interactuar cos elementos naturais que os rodean diariamente e que, en moitos casos, pasan desapercibidos para eles.
Esta xonada contou cunha ampla participación de rapazas e rapaces e unha coidada organización por parte da Asociación Instrutiva de Caamouco e na que Betula achegou a súa colaboración nas diferentes fases, de acordo co convenio establecido coa AIC.
A xornada deu comezo ás 11 horas cun lixeiro orballo que non dificultou as tarefas e xogos, máis ben favoreceu que as tres froiteiras plantadas, coas que culminamos a dita xornada, medren vizosas e sexan testemuñas de amor á terra polas xeracións máis novas.
Para rematar a Festa puidemos degustar uns pinchos elaborados con produtos de tempada presentes nas nosas hortas dos que disfrutaron todas as persoas que asistiron a esta xornada e un rato de xogo libre para toda a rapazada.
Reforzo das poboacións de felgos relictos nas Fragas do Eume
Copyright © 2022 Betula Todos os dereitos reservados. Tema: Flash de ThemeGrill. Funciona con WordPress